CELEX: C2006/326/150
Language: et
Date: 2006-12-30 00:00:00
Title: Kohtuasi T-323/06: 21. novembril 2006 esitatud hagi — FRESYGA versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/73
            
         21. novembril 2006 esitatud hagi — FRESYGA versus komisjon
   (Kohtuasi T-323/06)
   (2006/C 326/150)
   Kohtumenetluse keel: hispaania
   Pooled
   
      Hageja: Fresyga, SA (Almería, Hispaania) (esindaja: advokaat J. Rovira Daudí)
   
      Kostja: Euroopa Ühenduste Komisjon
   Hageja nõuded
   
               —
            
            
               tuvastada, et tühistamishagi on vastuvõetav ja et komisjoni 19. juulil 2006 otsus, millega kehtestatakse nõukogu direktiivi 92/43/EMÜ alusel Vahemere biogeograafilises piirkonnas asuvate ühenduse tähtsusega alade loetelu, on osaliselt kehtetu, kuna see mõjutab ala ES6110006, mis ei peaks kuuluma selle otsuse kohaldamisalasse;
            
         
               —
            
            
               või teise võimalusena tuvastada, et komisjoni 19. juulil 2006 otsus, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade loetelu, on osaliselt kehtetu, kuna Níjari munitsipaalpiirkonnas asuv “Coto de Padilla” kinnistu pindalaga 8 500 000 m2 tuleb ala ES6110006 koosseisust välja arvata;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagiga vaidlustatakse komisjoni 19. juulil 2006 otsus, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade loetelu (1), sel põhjusel, et see kuulutab ala ES6110014 “Ramblas de Jergal, Tabernas y Sur de Sierra Alhamilla” tervikuna ühenduse tähtsusega alaks, või teise võimalusena osas, millega sellesse loetellu arvatakse hagejale kuuluv vara.
   Väited ja peamised argumendid on sarnased kohtuasjas T-322/06: Manuel Espinosa jt v. komisjon esitatutega.
   Hageja väidab peamiselt, et ettepaneku ja nõusoleku andmise vahelisel ajal ei teostanud komisjon ühtegi ala sotsiaalse ja majandusliku eripära või maatükkide kaitsevajaduse hindamist, vaatamata Níjari omavalitsuse sellekohastele taotlustele, vaid selle asemel nõustus ainult Andaluusia regionaalnõukogu ettepanekuga ilma maa sobilikkust hindamata.
   
      (1)  EÜT L 259, lk 1.